(2012-09-11 12:30)දුම්රිය දෙපාර්තමේන්තුව සතු 335 ක් පමණ වන දුම්රිය ස්ථාන අතරින් වැඩිම ආදායමක් ලබන දුම්රිය ස්ථාන 10 මගීන්ට වඩාත් පහසුකම් සැලසෙන ගුණාත්මක බවින් යුත් දුම්රිය ස්ථාන ලෙස නවිකරණය කිරීමට දුම්රිය දෙපාර්තමේන්තුව පියවර ගනී.ප්‍රවාහන ඇමති තුමාර වෙල්ගම මහතතාගේ උපදෙස් පරිදි දුමිරිය සාමාන්‍යාධිකාරි බී.ඒ.පී. ආරියරත්න මහතා මේ පිළිබඳව කටයුතු කරගෙන යයි.ශ්‍රී ලංකාවේ වැඩිම ආදායම ලබන දුම්රිය ස්ථානය කොළඹ කොටුව දුම්රිය ස්ථානය බව දුම්රිය අධ්‍යක්ෂ(සැලසුම්) විජය සමරසිංහ මහතා පැවසීය.දෙවැන්නේ සිට 10 වැන්න දක්වා වැඩි ආදායම් ලබන දුම්රිය ස්ථාන ලෙස පිළිවෙළින් මහනුවර, ගම්පහ, අනුරාධපුරය , මරදාන, වේයන්ගොඩ, වව්නියාව , ගාල්ල, රාගම හා මඩකලපුව යන දුම්රිය ස්ථාන හඳුනාගෙන තිබේ.නවීකරණය කිරීමට තෝරාගෙන ඇති මෙම දුම්රිය ස්ථාන 10 ලබන වසර අවසාන වීමට සම්පූර්ණයෙන්ම නවීකරණය කර අවසන් කිරිමට නියමිතය..